नई दिल्ली : जम्मू-कश्मीर में आतंकवादियों ने एक बार फिर से हमला कर दिया। ताजा मामला पुलवामा जिले का है। यहां बुधवार को आतंकवादियों ने सुरक्षाबलों के गश्ती दल तोबड़तोड़ फायरिंग कर दी। सेना ने भी जवाबी फायरिंग की।पुलिस ने बताया,” पुलवामा के हाजी दरपोरा गांव में आतंकवादियों ने 55 राष्ट्रीय राइफल्स (आरआर)के गश्ती दल पर अंधाधुंध फायरिंग शुरु कर दी। आरआर जवानों ने भी जवाबी कार्रवाई में गोलीबारी की।पुलिस ने बताया कि घटना में एक मजदूर को भी गोली लगी है। उसे अस्पताल में भर्ती कराया गया है।” इलाके में आतंकियों की तलाश जारी है। इलाके को पूरी तरह सील कर दिया गया है। शहर के बाहर जानें वाले सभी रास्तों पर कड़ी जांच की जा रही है।